钦定古今图书集成/明伦汇编/氏族典/第615卷 > 《凌迪知万姓统谱》 > 叔孙婼
## 钦定古今图书集成/明伦汇编/氏族典/第615卷 > 《凌迪知万姓统谱》 > 叔孙婼

按《春秋臣传》：叔孙昭子，名婼，穆叔之庶子也。穆叔卒，
竖牛立昭子而相之。昭子即位，朝其家众曰：“竖牛祸
叔孙氏，使乱大宗，杀适立庶，将以赦罪，罪莫大焉。必
速杀之。”竖牛奔齐，孟仲子之子杀之于塞关之外。仲
尼曰：“叔孙昭子之不劳，不可能也。”九年冬，筑郎囿，书时也。季平子欲其速成，昭子曰：“《诗》云：‘经始勿亟，庶民’”
子来，焉用速成以剿民也？无囿犹可，无民其可乎？二
十五年九月，公伐季氏。季氏伐公，徒公孙于齐。昭子
见平子曰：“子以逐君成名，不亦伤乎？”平子曰：“苟使意
如得改事君，所谓生死而肉骨也。”昭子从公于齐，与
公言，公徒将杀昭子，公使昭子自铸归，自是平子有
异志。十月，昭子齐于寝，使祝宗祈死。戊辰，卒。